Babalykie gekry | Netwerk24
'n Munisipale werker van Riebeek-Kasteel het op 'n gruvonds afgekom toe sy die lyk van 'n pasgebore babaseun naby 'n blou vullisdrom agter 'n kerk gevind het.
Volgens 'n polisiewoord­voerder is dié skokontdek­king omstreeks 07:20 Woensdag 5 Februarie onder die Riebeek-Wes-polisie se aandag gebring.
Die munisipale werker was besig om 'n munisipale sloot skoon te maak toe sy die baba opmerk. Met die polisie se aankoms was daar reeds baie omstanders op die toneel. Nooddienspersoneel van die Swartland-ambulansdiens in Malmesbury is ook ontbied en het die babaseun met hul aankoms dood verklaar. 'n Geregtelike doodsondersoek word gedoen.
Nog geen verdagtes is geïdentifiseer of in hegtenis geneem nie.
Die Riebeek-Wes-polisie doen 'n beroep op die gemeenskap of familielede om na vore te kom met inligting wat die polisie met hul ondersoek kan help. . Enigiemand met inligting kan die ondersoekbeampte, sers. Johnson by 022 461 8100 bel.